مغلیہ قالین

بائیں|تصغیر|ہندوستان مغلیہ دور، اٹھارھویں صدی عیسوی؛ پارچہ اور قالین سازی۔ کپاس کی سادہ بُنت جس پر ریشم کی زنجیری کڑھائی، ریشمی مغزی میں لپٹا ہوا دھاتی دھاگا اور ریشمی لحاف دوزی (quilting) کی گئی ہے۔ابعاد: 112 ¾ × 44 ¾ انچ (286.39 × 113.67 سینٹی میٹر) ذریعہ: نَسلی اینڈ ایلس ہیرامانک کلیکشن، میوزیم ایسوسی ایٹس کی خرید (M.79.9.6) شعبہ: کاسٹیوم اینڈ ٹیکسٹائلز

مغلیہ قالین (قالی‌‌های گورکانی) دستی کھڈی کے بُنے ہوئے فرش پر بچھانے والے پارچے تھے جو مغلوں (گورکانیوں) کے درباروں میں استعمال کیے جاتے تھے۔ مغلیہ قالینوں اور غالیچوں کی ابتدا ہندوستان میں سولھویں صدی اور سترھویں صدی عیسوی سے ہوئی۔ مغلیہ قالین ایرانی اور ہندوستانی فن کے امتزاج کا نمونہ تھے جن پر مناظرِ فطرت، پھولوں اور جانوروں کے نقش و نگار منفرد انداز میں بنائے جاتے تھے۔ کشمیر میں اعلیٰ درجے کے اون اور ریشم کے قالین اور غالیچے کیے جاتے تھے، جن میں جانماز بھی شامل تھے۔ بعض اوقات ان غالیچے میں گرہوں کی کثافت اتنی نفیس اور گھنی ہوتی تھی کہ ایک مربع سینٹی میٹر میں 300 تک گرہیں بندھی ہوتیں۔

مغلیہ بادشاہوں کو خصوصاً کپڑوں اور بُنے ہوئے مواد سے گہری دلچسپی تھی، خاص طور پر تیسرے مغلیہ شہنشاہ اکبر کو، جنھوں نے پورے ہندوستان میں متعدد شاہی کارخانے قائم کیے۔ انھوں نے مقامی کاریگروں کی تربیت کا بھی انتظام کیا تاکہ ان کی مہارت میں اضافہ ہو۔ پارچوں کے علاوہ قالین بافی بھی ایک اہم صنعت تھی۔
 تیاری 
مغلیہ دور میں قالین اور غالیچے مختلف مقامات پر تیار کیے جاتے تھے، جن میں آگرہ، لاہور اور فتح پور سیکری شامل ہیں۔ قالین، غالیچے، خیمے اور دیگر فرش بچھانے کی اشیا کی کاریگری کے کارخانے کو  کہا جاتا تھا۔

مغلیہ دور میں قالین سازی محض ایک معاشی سرگرمی نہیں تھی۔ یہ شاہی ذوق، معاشرتی روایتوں اور اسلامی دنیا میں قدر کیے جانے والے فنون کے اصولوں سے گہرا تعلق رکھتی تھی۔

 حوالہ جات 

زمرہ:مغلیہ فن
زمرہ:ہندوستانی غالیچے اور قالینیں